Document ID: /roh_data/filtered/fineweb-2-filterrobots_roh.jsonl.gz/62013

Thomas Jordan resta president da la Banca naziunala svizra. Il Cussegl federal ha reelegì Jordan ed ils ulteriurs commembers da la direcziun da la SNB, Fritz Zurbrügg ed Andréa Maechler per ils proxims 7 onns. La perioda d'uffizi actuala va a fin ils 30 da zercladur da l'auter onn.
Ils substituts da la direcziun da la Banca naziunala svizra èn Martin Schlegel, Dewet Moser e Thomas Moser. Il Cussegl federal ha ultra da quai elegì Romeo Lacher, il president dal cussegl administrativ da la banca Julius Bär, fin ils 30 d'avrigl 2024 sco vicepresident dal cussegl da la banca. El entra en uffizi il 1. matg 2021.